Sõnni tähtkujus asub silmapaistev kinnistäht Aldebaran, nn Sõnni silm. See täht on üks põhjustest, miks Sõnni tähtkuju peetakse valgusttoovaks. Vanasti peetigi Aldebarani  kõige tähtsamaks taevatäheks. Seepärast on Sõnni tähtkuju alati seostatud valgusega, seega ka Kristusega, kes ütleb "Mina olen maailma valgus." Valgus, valgustus ja heli on loovate jõudude väljenduseks; need kolm põhiideed on seotud ka Sõnni tähtkujuga. Kui vanas Egiptuses nimetati Sõnni tähtkuju "jumaliku hääle väljendajaks", siis kristlikku terminoloogiasse võiks selle ümber sõnastada kui "lihaks saanud Sõna." Kui kõnelda veel veidi sodiaagi mõjutustest, võiks meenutada "härjasilma-laternat", mida on  kasutatud Sõnni pidustustel. Paavsti avaldusi, mida peetakse Jumala sõnaks, nimetatakse mõnikord ka tänapäeval "sõnnideks".